<classify> Vifaa hivyo vilivyokabidhiwa ambavyo vina thamani ya Sh 8,450,000 ni seti za jezi na mipira, kwa lengo la kusaidia nguvu na chachu ya kuimarisha michezo katika Jimbo la Kitope.Hafla ya makabidhiano ya vifaa hivyo ilifanyika juzi jioni Kipandoni Wadi wa Upenja Wilaya ya Kaskazini B Unguja, ambako kati ya timu hizo, 24 ambazo zinashiriki ligi, kila moja ilipatiwa jezi seti moja na mipira miwili na timu 34 za mitaani zilipatiwa mpira mmoja kwa kila timu, pamoja na timu mbili za wadogo.Akikabidhi vifaa hivyo, Balozi Seif ambaye pia ni Makamu wa Pili wa Rais wa Zanzibar aliahidi kusaidia kuwatengenezea kiwanja watakachokichagua ili kiwe na hadhi ya michezo ya kitaifa ndani ya Wilaya ya Kaskazini B.Aidha, aliwataka wanamichezo hao pamoja na vijana kujiepusha na makundi ya baadhi ya watu wanaojaribu kuwashawishi wajiingize katika mambo yaliyo nje ya sekta ya michezo.Balozi Seif alisema ni vyema kwa vijana hao wakaendelea kuwaamini viongozi waliokubali kuwatumikia katika mambo na harakati zao za kila siku hasa zile za michezo ambazo kwa sasa husaidia kutoa ajira.Hivyo aliwataka wanamichezo hao kupitia viongozi wao waangalie utaratibu wa kutafuta kiwanja kitakachowekewa miundombinu ambayo baadaye kitakidhi mahitaji ya kuchezewa ligi yenye hadhi ya kitaifa.  <topic>: MICHEZO 